Discussió:Jean-Pierre Serre

message: Tot i néixer a la Catalunya Nord, de ben petit en va marxar (ja als 5 anys entrà a estudiar a una escola a Vauvert ). Em sembla que s'ha manifestat en contra dels regionalismes i de ben segur que no se sent gens català.--Xtv (que dius que què?) 02:39, 19 maig 2007 (CEST)
replies: text: La gent que, malgrat ser nascuda a Catalunya i filla de catalans, que estan en contra del catalanisme no són catalans? Vull dir, al Josep Borrell li hem de treure que és català? --81.38.182.229 23:08, 19 maig 2007 (CEST)
replies: text: :Encara que, veient que l'exemple no és gaire afortunat (el Borrell, si li pregunten si és català, molt probablement dirà que tant com espanyol, és a dir sí), entenc el contingut d'aquest. Però també crec que s'ha de tenir en compte altres factors. Hem de considerar catalana tota persona que hagi nascut a Catalunya prescindint de qualsevol altre factor? si els meus pares per atzar haguessin estat temporalment treballant a Madrid i jo hagués nascut allà, però als 5 anys haguessin tornat a Catalunya, se m'hauria de considerar vulgui o no espanyol? (valga'm Déu! ;-) ). Essent partidari com sóc de prendre a la Viquipèdia un punt de vista nacional, local, català o com es vulgui dir, també crec que no ens hem d'excedir i voler anar massa enllà. Si aquest home va néixer a Catalunya qui sap per quins motius, però de ben petit en va marxar, no sap català, no se sent català i posaria uns ulls com plats si veiés que el cataloguem com a tal (d'aquí un mes el veuré, si voleu li pregunto què en pensa ;-) ), crec que és un acte imperialista voler imposar-li aquesta nacionalitat (tant com ho és com que a mi pel fet de ser de la Catalunya sud se'm consideri espanyol, però això vulgui o no, quan miro al passaport m'ho he de menjar amb patates).

text: :Si he de ser sincer, feia temps que volia crear aquest article al ser un dels matemàtics més importants (si no és més important) del segle XX, però venint-me a venir aquesta polèmica, em feia por iniciar-lo. :-S --Xtv (que dius que què?) 16:01, 20 maig 2007 (CEST)
replies: text: ::La gent els categoritzem pel lloc de naixement i, en alguns casos, els assignem un segon gentilici si hi ha un bon motiu. Això porta que alguns tinguin una categoria segons un lloc on han nascut per accident. Aleshores, el categoritzem com tots  a nascut a la Catalunya Nord. Que ell li doni molta transcendència o no és una altra història.--Pere prlpz (disc.) 00:53, 29 des 2014 (CET)
replies: text: :::És exactament com ho dius. Si va néixer al Rosselló és rossellonès de naixement, de la mateixa manera que Guimerà és tinerfeny. El que seria parcial seria ocultar aquestes adscripcions per prejudicis nacionalistes. La Viquipèdia no categoritza a ningú pels seus sentiments, sinó per les seves dades. --Txebixev (disc.) 01:30, 30 des 2014 (CET)
replies: text: :::: Crec que és un cras error considerar-lo català. Hi ha molta gent nascuda a un país per accident que no tenen ni la nacionalitat d'aquell país i considerar-los d'allà no té cap mena de sentit. No té res a veure amb Guimerà, que era descendent de tinerfenya i hi va viure set anys. És més, crec al·lucinant no considerar Guimerà català. Pesa més el lloc (accidental?) de naixement que 72 anys de vida? No té cap mena de sentit, insisteixo. Serre va néixer a Catalunya per accident, i prendre aquesta anècdota com a categoria (mai més ben dit), i que no aparegui cap categoria on explícitament es vegi que és francès (sí, sé que nord-català penja de francès, però no es veu explícitament, la qual cosa en general ja m'està bé, però en aquest cas no té sentit), és una bajanada. En fi, deixeu-ho com més us plagui, però si el lloc de naixement és la clau a l'hora de fer les categories, crec que alguna cosa no s'està fent bé. Llàstima que ja no tinc temps per continuar col·laborant, perquè si no, obriria un debat...--Xtv (que dius que què?) 12:07, 5 ago 2015 (CEST)
thread_title: Català?